Azkaban

Azkaban merupakan penjara rekaan dalam siri Harry Potter yang dikarang J. K. Rowling. Mana-mana ahli sihir yang melanggar undang-undang dan dianggap serius akan dihantar ke sana. (Tidak jelas penjara tersebut juga untuk banduan negara lain atau hanya untuk banduan ahli sihir England sahaja.) Azkaban dijaga oleh Dementor yang bekerja di bawah Kementerian Sihir. Kebanyakan banduan terkini adalah penyokong Lord Voldemort.

Diketahui melalui buku keenam, Azkaban terletak di suatu tempat di utara Laut Utara, yang mungkin terletak sekitar Kepulauan Shetland. Ada juga yang mengatakan Rona Utara yang kini tidak berpenghuni, yang terletak di persisiran Barat Laut Scotland dan telah ditawarkan untuk digunakan sebagai Koloni Penal pada kurun ke-19, merupakan tempatnya. Ada juga peminat mengatakan Helligoland di Laut Utara adalah pulau yang sesuai.

Azkaban kemungkinan tidak dijumpai oleh peta Muggle, memandangkan tanah ahli sihir sentiasa tersembunyi atau Tidak Terplotkan (yang menyembunyikannya dari Muggle dan kadang kala ahli sihir lain) dan sebagai banduan ahli sihir, Azkaban memang sesuai untuk lebih tersembunyi dan dirahsiakan.

Azkaban mempunyai sebab mengapa reputasinya menakutkan. Lokasinya kini lebih kepada langkah berjaga-jaga berbanding keselamatan—kehadiran dementor yang banyak menyebabkan banduan tidak mempunyai sebarang kebahagiaan dan mengembalikan segala kenangan paling buruk dalam diri mereka sehingga mereka tidak terdaya dan seolah-olah gila. Menurut Sirius Black, banyak penghuninya hilang selera makan dan ada yang mati kebuluran. Memandangkan Dementor sukar dicederakan—satu-satunya jampi yang berkesan menentang mereka adalah Sihir Patronus, yang hanya menghalang mereka—Azkaban diakui yang ia sangat kebal.

Sebarang Sumpahan Tak Terampun (Sumpahan Imperius, Sumpahan Cruciatus, atau Sumpahan Avada Kedavra) ke atas manusia, secara automatiknya akan mendapat hukuman penjara seumur hidup di Azkaban. Kesalahan lain yang boleh menyebabkan seseorang itu dipenjarakan termasuklah menghina dan mencemarkan Kementerian, menjadi Animagi tak berdaftar dan menyamar menjadi Inferi.

Azkaban tidak memainkan peranan terus di dalam plot atau sebagai latar kepada siri tetapi hanya menjadi sebutan dan bayangan oleh watak. Dalam Harry Potter dan Bilik Rahsia, Hagrid ditempatkan sementara di sana menjadikannya trauma sehingga tidak mahu menyebutkan sedikit pun tentangnya selepas dibebaskan. Sirius Black menjadi ahli sihir pertama yang lepas lari dari Azkaban (Harry Potter dengan Banduan Azkaban), walaupun kemudian diketahui yang Barty Crouch Jr. melepaskan diri dengan bantuan ibu bapanya ketika Sirius masih dipenjarakan (Harry Potter dalam Piala Api).  Albus Dumbledore pernah menyatakan di hadapan Menteri Sihir, Cornelius Fudge, yang dia mampu memecah keluar dari Azkaban dengan mudah. Walau bagaimanapun, ini patut dilihat dengan cara siapa yang berkata tentangnya—Dumbledore berkemungkinan ahli sihir terhebat yang pernah hidup di Eropah dan satu-satunya ahli sihir yang ditakuti Lord Voldemort. Apa yang mungkin mustahil bagi ahli sihir lain mungkin mudah baginya.

Kini, Azkaban telah terjejas teruk; Profesor Dumbledore sering menyatakan yang ia adalah satu kesilapan untuk menjaga penyokong hebat Voldemort sedangkan Dementor akan beruntung apabila Voldemort kembali kelak. Dalam Harry Potter dalam Kumpulan Phoenix, dia terbukti benar apabila Dementor meninggalkan Azkaban dan menyertai Voldemort. Panjara tersebut masih digunakan, cuma dilemahkan dengan pemberontakan penjaganya. Kemungkinan para Auror yang menjaganya kini.

Banduan yang dikenali
 Banduan Keadaan terkini Jenayah yang dilakukan Avery Dipenjarakan Menyerang Kementerian Sirius Black Lepas lari (satu-satunya pelarian dari Azkaban di bawah hidung Dementor); kini telah meninggal dunia Difitnah membunuh Peter Pettigrew dan 12 orang saksi lain yang berhampiran (dimasukkan tanpa bicara) Crabbe Dipenjarakan Menyerang Kementerian Barty Crouch Jr. Diseludup keluar oleh ibu bapanya; Menyeksa Frank dan Alice Longbottom Puan Crouch Mati ketika dipenjarakan, menyamar sebagai Barty Crouch Jr. Menggantikan tempat anaknya, Barty Crouch Jr.  Antonin Dolohov Dipenjarakan semula selepas memecah keluar beramai ramai pada 1996；kini meninggal dunia Membunuh Gideon dan Fabian Prewett; dipenjarakan semula kerana menyerang Kementerian Percival Dumbledore Mati ketika dipenjarakan Menyeksa tiga orang Muggle selepas kematian anak perempuannya dan adik Albus Dumbledore, Ariana Mundungus Fletcher Dibebaskan  Menyamar sebagai Inferi ketika merompak Marvolo Gaunt Dilepaskan selepas tamat tempohnya; kini meninggal Menghina pegawai Kementerian Sihir, dipenjarakan enam bulan Morfin Gaunt Mati dalam penjara selepas dipenjarakan sekurang-kurangnya kali kedua Kali pertama: Penyalahgunaan sihir ke atas seorang Muggle dan menghina pegawai Kementerian, dipenjarakan tiga tahunKali kedua: Pembunuhan keluarga Riddle, penjara seumur hidup (dalah tuduh, dirancang oleh Tom Marvolo Riddle) Rubeus Hagrid Dibebaskan Dipercayai membuka semula Bilik Rahsia Jugson Dipenjarakan Menyerang Kementerian Bellatrix Lestrange Mati dibunuh oleh Molly Weasley selepas bebas setelah bersama-sama memecah keluar pada 1996 Menyeksa Frank dan Alice Longbottom Igor Karkaroff Dibebaskan; kini telah meninggal dunia Menjadi ahli Death Eater; mendakwa tidak bersalah dan dibebaskan setelah memberikan nama beberapa Death Eater lain Rabastan Lestrange Dipenjarakan semula selepas memecah keluar beramai ramai pada 1996 Menyeksa Frank dan Alice Longbottom; dipenjarakan semula kerana menyerang Kementerian Rodolphus Lestrange Dipenjarakan semula selepas memecah keluar beramai ramai pada 1996 Menyeksa Frank dan Alice Longbottom; dipenjarakan semula kerana menyerang Kementerian Lucius Malfoy Dipenjarakan Menyerang Kementerian Walden Macnair Dipenjarakan Menyerang Kementerian Mulciber Dipenjarakan semula selepas memecah keluar beramai ramai pada 1996 Membunuh McKinnons; dipenjarakan semula kerana menyerang Kementerian  Nott Dipenjarakan Menyerang Kementerian Stan Shunpike Lari dari penjara pada 1997, masih dijampi Imperius Curse tetapi dibebaskan selepas kematian Voldemort  Ditahan kerana disyak terlibat dengan aktiviti Death Eater Augustus Rookwood Dipenjarakan semula selepas memecah keluar beramai ramai pada 1996 Mengintip Kementerian; dipenjarakan semual kerana menyerang Kementerian Dolores Umbridge Dipenjarakan Mengkhianati Kementerian dan menyeksa penyihir kelahiran Muggle 

Ilham
Penjara sering diletakkan di sebuah pulau (lazimnya yang terpencil) untuk menyukarkan pelarian keluar. Telah dikatakan yang Azkaban diilhamkan oleh Pulau Alcatraz di San Francisco,  iaitu salah sebuah penjara pulau yang terkenal. Antara persamaanya termasuklah:

 Nama hampir serupa
 Kedua-duanya terletak di sebuah pulau
 Kedua-duanya dipercayai kebal, sehingga dibuktikan yang ia tidak (walaupun dipercayai yang tiada siapa yang melarikan diri itu masih hidup)
 Kedua-duanya adalah untuk pesalah yang berat seperti kes bunuh.

Jika diikutkan melalui bunyinya, Azkaban mungkin menggabungkan nama Alcatraz dan Baskerville. Harry Potter dengan Banduan Azkaban yang ala-ala karya Conan Doyle iaitu The Hound of the Baskervilles. Kedua-dua banduan yang melepaskan diri (Sirius dan Selden) dan anjing dijadikan petanda kematian. Anjing petanda kematian J.K. Rowling dinamakan "Grim"; manakala kawasan berpaya dalam karya Conan Doyle pula ialah "Grimpen Mire".

Tempat tersebut mungkin juga diinspirasikan oleh Angband, kubu Morgoth yang dijumpai dalam karya J.R.R. Tolkien, seperti juga Devil's Island (Pulau Syaitan), penjara Perancis yang dahsyat. (Alcatraz telah digelar "Pulau Syaitan Amerika").

Kategori:Lokasi Harry Potter
Kategori:Penjara rekaan

cs:Místa v Harry Potterovi#Azkaban
da:Steder i Harry Potter-universet#Azkaban
en:Places in Harry Potter#Azkaban
fr:Lieux dans l’univers de Harry Potter#Azkaban
it:Luoghi di Harry Potter#Azkaban
pl:Miejsca w świecie Harry'ego Pottera#Azkaban
ru:Локации мира Гарри Поттера#Азкабан
sk:Miesta v Harrym Potterovi#Azkaban
tr:Harry Potter serisindeki mekânlar#Azkaban